cyanic-selkie/wikianc huggingface dataset:
Enheduanna
Samtidens poesi
Det doble «jeg» i Enheduanna og Inanna er alltid i sentrum, og diktet blir det som professor i engelsk, Roberta Binkley, har beskrevet som «et retorisk verk med emosjonell kompleksitet, et av død og fødsel, ødeleggelse og skapelse... det som okkuperer de dypeste delene av psyken.»
«Inannas herlighet»
Enheduanna mest kjente verk er «Inannas herlighet» (eller opphøydhet), oversatt fra kileskrift ved William W. Hallo og J.J.A van Dijk (1968), og består av 153 linjer. Det er hennes mest kjente verk, ettersom den finnes i den mest komplette oversettelsen. Diktet er omhyggelig satt opp i et format som gir ekko til kileformen med to kolonner med vers som like gjerne kan ble lest nedover som på tvers.
Hymnen begynner med en innledning på 65 linjer med karakteriserende beskrivelser av gudinnen. Disse innledninger er arrangert i en bevisst sekvens hvor Inannas aktiviteter nevnes. Enheduanna antyder Inannas jamnlikhet med An, den øverste gud i den sumeriske gudeverden. Enheduanna skildrer Inanna som en kampens gudinne som tukter menneskeheten. Hun sammenligner Inanna med en enorm tordenfugl (en ørn med to løvehoder) som farer ned over de mindre guder og sprer dem som forskrekkede flaggermus.
Frankfurtparlamentet
Sammensetningen av parlamentet
Venstresiden var like svak som høyresiden. Ledende radikale delegater som Friedrich Kapp og Saul Buchsweiler ble sett ned på av den moderate majoriteten. Disse måtte gå så langt som å droppe fanesaken sin – republikken – for å bli respektert.
Liberale krefter kom til å dominere. Disse organiserte seg i flere fraksjoner, blant annet «Kasino», «Landsberg», «Augsburger Hof» og «Württemberger Hof». På tross av religiøse forskjeller og divergerende økonomiske interesser var flertallet av de moderate tilknyttet en av disse fløyene. Fraksjoneringen på venstresiden og høyresidens fåfengte kamp mot konstitusjonalismen førte til at de moderate liberale fikk flertallet. De moderate samlet seg rundt kampen mot høyresidens forsøk på å stoppe revolusjonen og på venstresidens forsøk på å utvide den.
Europavei 263
Europavei 263 går mellom Tallinn og Luhamaa i Estland. Veiens lengde er 282 km.
Frankfurtparlamentet
En midlertidig sentralregjering
Parlamentet i Det tyske forbund hadde vist seg handlingslammet når det gjaldt å stoppe urolighetene. I april bestemte derfor lederskapet i Frankfurtparlamentet at de måtte danne en eksekutivkomité. Man prøvde først å samarbeide med statene i å danne en slik, men dette vise seg å være vanskelig. Heinrich von Gagern kom derfor med et forslag om at Frankfurtparlamentet selv skulle utpeke en midlertidig regjering. Dette ble vedtatt den 28. juni.
Dagen etter ble østerrikeren Erkehertug Johann utpekt til riksforstander. Johann fikk fullmakt til å organisere diplomatiske forbindelser med fremmede makter, samt til å gjennomføre Frankfurtparlamentets innenrikspolitiske vedtak.
Enheduanna
«Inannas herlighet»
Hymnens meste interessante del kommer når Enheduanna selv trer fram i første person for å liste sin tidligere herlighet, etablerer sin egen troverdighet og forklarer hennes nåværende vanskelige situasjon. Hun er blitt fratatt sin posisjon som yppersteprestinne for tempelet i byene Ur og Uruk og forvist til ødemarken. Byen Uruk har under lederen Lugalanne gjort opprør mot kong Sargon og ødelagt tempelet Eanna, ett av de største templene i oldtiden. Lugalanne hadde det overmot å likestille seg med nye yppersteprestinnen og i tillegg forsøkte å forgripe seg på henne, hans egen svigerinne. Enheduanna trygler måneguden Nanna om å gå forbønn for henne.
Politidirektør
Politidirektør er en stillingsbetegnelse og gradsbenevnelse i den norske Politi- og lensmannsetaten og i Danmarks politi.
I Danmark er politidirektøren den øverste sjefen i en av 12 politikretser.
Politidirektører i Norge
I Norge er politidirektøren sjef for Politidirektoratet. Disse har vært politidirektør:
Øystein Mæland ble i statsråd 27. mai 2011 utnevnt til ny politidirektør. Han etterfulgte Ingelin Killengreen som var politidirektør i ti år fra 2000 til 2011. Ass. politidirektør Vidar Refvik var konstituert i stillingen mellom disse to. Mæland trakk seg fra stillingen 16. august 2012 i kjølvannet av rapporten fra 22. juli-kommisjonen. Odd Reidar Humlegård ble deretter utnevnt som ny politidirektør. Marie Benedicte Bjørnland ble utnevnt til politidirektør 20. desember 2018 med tiltredelse 1. april 2019.
Enheduanna
«Inannas herlighet»
Når hymnen kommer til sitt titteltema og Enheduanna regner opp jegets guddommelige egenskaper av og til Inanna, igjen understreker dennes likestilte posisjon i forhold til den øverste gud An. Hymnen fortsetter avslutningsvis, som er unik i sumerisk litteratur, ved å beskrive poesiens skapelsesprosess lik en kvinne som føder ved at poeten «føder ord».
I de neste versene går Entheduanna tilbake til tredje person når gjeninnsettelsen av Enheduanna blir proklamert som en parallell opphøyelse av Inanna.
Gjeninnsettelsen av Enheduanna til hennes tidligere posisjon
I den konkluderende lovprisingen blir gudinnen og hennes poet ett i en felles triumf.
Avsluttende bønn
Frankfurtparlamentet
Rettighetserklæringen
Etter å ha utpekt en midlertidig regjering gikk Frankfurtparlamentet inn å diskutere prinsippene for en grunnlov for Tyskland, samt prinsipper for de tyske statenes egne grunnlover.
Først ble en erklæring om rettighteter for folket diskutert. Denne skulle fungere som en modell for grunnlovene i de forskjellige tyske statene. Blant temaene som ble diskutert var likhet for loven, ytringsfrihet, religionsfrihet, regler for statsborgerskap og prinsippene den lovgivende og utøvende makten skulle baseres på. Dessuten gikk man inn for å bli kvitt de siste restene av føydalsystemet. Denne diskusjonen viste seg å ta nesten seks måneder. Diskusjonene begynte den 3. juli, og ble ikke avsluttet før den 21. desember. Rettighetserklæringen ble publisert den 28. desember.
Grunnloven
Grunnloven var i hovedsak basert på liberale prinsipper. Frankfurtparlamentet gikk inn for en føderal union, sterk nok til å kunne motstå angrep utenfra og innenfra.
Keiseren skulle ta seg av utenrikspolitikk og kriger. Han skulle også lede de militære styrkene, og fikk også ansvaret for å sørge for indre sikkerhet. Keiserens makt skulle imidlertid begrenses av parlamentet. Parlamentet skulle få enerett til å vedta lover, skatter, traktater og budsjetter. Parlamentet skulle også utpeke ministere, og fikk retten til å avsette dem. Parlamentet fikk også retten til å overstyre vetoretten til keiseren.
Det ble også vedtatt at en egen føderal domstol skulle opprettes. Denne skulle løse disputter mellom sentralregjeringen og delstatene, samt konflikter mellom delstater. Domstolen fikk også fullmakt til å slå ned på overgrep mot enkeltmennesker fra delstaters side.
Det mest radikale med den nye grunnloven var stemmeretten. Den 12. april 1849 ble loven om valg til underhuset vedtatt. Denne loven gav noe i nærheten av allmenn stemmerett for menn. Det var bare sinnssyke, kriminelle, folk som var konkurs og de lutfattige som ikke fikk stemmerett. De aller fleste arbeidere og bønder fikk stemmerett.
Stemmeretten kom som en følge av radikale som spilte den østerrikskvennlige grossdeutsch-fraksjonen og den prøyssiske kleindeutsch-fraksjonen opp mot hverandre. Først slo de radikale seg sammen med østerrikerne. Østerrikerne ønsket å gjøre konstitusjonen såpass demokratisk at den ble uspiselig for kong Fredrik Vilhelm IV av Preussen. I mars skiftet imidlertid de radikale side. De allierte seg nå med delegatene som gikk inn for en kleindeutsch-løsning, i bytte mot at den prøyssiske kongen skulle tilbys keiserkronen.
Frihandel
Tradisjonelt sett hadde det vært tungvindt å drive handel på Rhinen. Denne elven var en naturlig transportåre i det vestlige Tyskland, men det var problematisk at alle bystater og små fyrstedømmer kunne kreve inn toll på egen hånd. Skulle man for eksempel føre en last fra Mannheim ut i Nordsjøen måtte man stoppe i hver minste lille by på veien og betale en separat tariff. Det ble fort flere titalls forskjellige tariffer som måtte betales før man kom frem til bestemmelsesstedet. Dette hemmet naturlig nok eksportindustrien. Det ble derfor vedtatt at alle tariffer måtte opphøre på elvehandel internt i Tyskland. Utenlandske skip skulle fortsatt kunne skattlegges.
En stortysk eller lilletysk løsning?
En stor kampsak var definisjonen av hva som var Tyskland. Det første problemet var Schleswig-Holstein, som var under den danske kronen. Samtidig som Frankfurtparlamentet var samlet hadde danskene sin egen grunnlovsforsamling samlet i København. Disse ønsket å samle de forskjellige danske besittelsene i ett rike. Befolkningen i området var en blanding av tyskere og dansker, og den tyske befolkningen ønsket ingen union med Danmark. Det danske forsøket på å innlemme Slesvig førte til at Preussen grep inn på tysk side, noe som førte til første slesvigske krig. Krigen løste imidlertid ikke problemet, som først ble avgjort i 1864 med den andre slesvigske krig.
Det største problemet lå imidlertid andre steder. Østlige deler av Preussen og store deler av Østerrike-Ungarn lå utenfor det tyske språkområdet, og befolkningen der hadde liten interesse av å bli med i en tysk nasjonalstat. Frankfurtparlamentet bestemte at de hovedsakelige tsjekkisktalende områdene Böhmen og Mähren skulle regnes med til Tyskland, i tillegg til Storhertugdømmet Posen med sin store polske befolkning. Dette ble naturlig nok møtt med motstand av de berørte gruppene.
Frøken Norge
Frøken Norge-tittelen har vært benyttet siden midten av 1960-årene, og blir gitt til vinneren av Norges store nasjonale missekonkurranse. De første årene var det Dagbladet som sto for kåringen av Norges vakreste kvinne, men nå står Miss Norway Organisasjonen for konkurransen kjent som Miss Norway.
Frankfurtparlamentet
En stortysk eller lilletysk løsning?
Ferdinand I av Østerrike var imidlertid fast bestemt på at riket hans ikke skulle splittes opp. Den 27. november presiserte den østerrikske statsministeren Felix zu Schwarzenberg overfor parlamentet at denne løsningen ikke var akseptabel. Det ble derfor klart at man måtte satse på den lilletyske løsningen, med Preussen som den dominerende makten. Man sørget imidlertid for å åpne for en senere østerriksk entré ved å tilpasse lovverket for denne muligheten.
Frøken Norge
I kontrast med Frøken Norge, så har den moderne Miss Norway konkurransen andre krav og aktiviteter for deltagerene. Nå er det mere fokus på indre skjønnhet, enn ytre. I forkant av finalen skal jentene vise deres verdier og arbeide mot disse, jobbe frivillig, jobbe for en personlig hjertesak samt skaffe media. Vinneren av konkurransen blir hovedsakelig på arbeidet som blir gjort før finalen samt utstråling på scenen, og vinner blir jenten organisasjonen selv føler best kan representere Norge i Miss Universe. Deltagerene som i andre konkurranser ville fått tittelen andre og tredje plass, blir heller kalt 1 runner up og 2 runner up. Det er normalt 4 runner ups. Ettersom dette er systemet innenfor alle Missekonkurranser.
Frankfurtparlamentet
Parlamentet oppløses
Som et resultat av at den lilletyske løsningen ble valgt ble Preussens konge Frederik Vilhelm tilbudt keiserkronen etter en avstemning den 28. mars. Flertallet var på 290 mot 248 stemmer. Det var delegatene fra Syd-Tyskland med Østerrike som gikk imot. Den 3. april 1849 sendte Frankfurtparlamentet en gruppe på 32 delegater til kongen, den såkalte keiserdeputasjonen. Kongen tok imidlertid ikke imot tilbudet til delegasjonen. Kongen begrunnet dette med at han ikke ville motta keisermakten fra andre enn fra aristokratiet. Dette markerte Franfurtparlamentets nederlag, da det ble klart at de ikke kunne komme fram til en løsning som alle parter aksepterte.
Frøken Norge
Norge har vunnet 3 store Internasjonale kroner gjennom tidene. Miss Universe 1990 vunnet av Mona Grundt, Miss International 1988 og 1995 av Catherine Alexandra Gude og Anne Lena Hansen.
Frankfurtparlamentet
Parlamentet oppløses
Den 5. april trakk de østerrikske delegatene seg fra parlamentet. Den 14. mai trakk prøysserne seg. Etterhvert trakk flere og flere av de liberale og konservative delegatene seg. Det var derfor etter en stund bare radikale delegater igjen. Forsamlingens vedtak ble ikke lenger respektert av delstatene. Restparlamentet besluttet 30. mai 1849 at forsamlingen skulle flytte til Stuttgart i Württemberg. Det trakk – gjennom en resolusjon – tilbake anerkjennelsen av Riksforstanderens myndighet og valgte den 6. juni 1849 et Reichsregentschaft. Dette virket i opposisjon til riksforestanderen. Den 18. juni 1849 okkuperte militære styrker møtelokalene, noe som ble slutten på Frankfurtparlamentet.
Frøken Norge
I moderne tid har ikke norske deltagere vunnet eller fått mye plasseringer. Mellom 2003-2004 fikk vi 5 plasseringer i forskjellige konkurranser, en rekord som ikke har blitt slått av oss siden. Siste plasseringen før en lang tørke ble gjort av Mariann Birkedal i 2010 hvor hun fikk 6.-plass i Miss International. Etter dette gikk Norge uplassert 12 år på rad i alle konkurranser. Frem til 2022 hvor Lilly Sødal fikk topp 20 plassering i Miss Earth.
Historie
Det Nye sendte misser frem til 1974, men bare til Miss Europa. Resten overtok modellmissene. I 1960 sendte ukebladet andre plassen til den nye konkurransen Miss International og tredjeplassen til Miss World. I 1969 sendte VG Ingeborg Sørensen til Miss International og deretter ble tidligere misser sendt til konkurransen. Det Nye sluttet å sende kandidater til Miss World i 1961–1965. Fra 1963 sendte de kandidater til Miss Scandinavia i Finland, og fra 1966 og til 1970 ble det sendt igjen kandidater til Miss World. Modellen overtok Miss World fra 1971 og til 1981.
I 1978 ble Miss Norway-konkurransen stiftet. Frem til 1986 var det denne organisasjonen som stod for alle de norske missene. Miss Norway-konkurransen finnes fremdeles, og må ikke forveksles med Frøken Norge, da de heter det samme, vel å merke på henholdsvis engelsk og norsk. Miss Norway sender kandidater til flere internasjonale skjønnhetskonkurranser som Miss World, Miss International, Miss Supernational og tidligere også Miss Earth.
Geir Hamnes overtok i 1986 ansvaret og lisensen for å sende kandidater til Miss World-konkurransen, og fra 1989 hadde han også ansvaret for kandidater til Miss Universe. Disse er de to verdensledende konkurransene av sine slag. Frem til 1999 ble det avholdt separate kåringer som kvalifiserte til deltakelse i disse to. I 2000 gikk disse to sammen til én konkurranse, og siden er det blitt kåret to sidestilte vinnere av Frøken Norge hvert år; en for Miss World og en for Miss Universe – bortsett fra i 2004 og 2008, da det ble avholdt separate spesial konkurranser for Miss Universe.
I moderne tid er det Miss Norway organisasjonen som holder Miss Norway konkurransen, og er de eneste i Norge som holder en nasjonal missekonkurransene. Vinneren av konkurransen blir sendt til Miss Universe, og the runner ups kan få muligheten til å representere landet i en annen Internasjonal konkurranse. Det er ingen garanti på hvilken annen konkurranse, ettersom organisasjonen ikke holder på en fast lisens utenom Miss Universe. Derimot har de gjentatte ganger sendt misser til Miss World og Miss International.
Kandidater til Miss World
Den første norske Miss World-deltakeren ble sendt til den tredje Miss World-konkurransen i 1953. Norge har aldri vunnet konkurransen. Beste plassering er Ingeborg Sørensens andreplass i 1972.
Kandidater til Miss Universe
Den første norske Miss Universe-deltakeren ble sendt til den første Miss Universe-konkurransen i 1952. Norge har vunnet konkurransen én gang, da Mona Grudt vant i 1990.
Kandidater til Miss International
Den første norske Miss International-deltakeren ble sendt til den første Miss International-konkurransen i 1960. Norge har vunnet konkurransen to ganger; Catherine Alexandra Gude vant i 1988, og Anne Lena Hansen vant i 1995.
Hazel Musgrove
Hazel Musgrove (født 6. februar 1989) er en britisk vannpolospiller. Hun representerte landet sitt under Sommer-OL 2012 i London, der hun endte på sisteplass med det britiske landslaget.
Tennis under Middelhavslekene 1967
Tennis under Middelhavslekene 1967. Tennis var en av flere sporter i de femte middelhavslekene som ble arrangert i Tunis i Tunisia i perioden 8. til 17. september 1967. Det var andre gangen tennis var med på programmet for Middelhavslekene. Det ble spilt en single- og en doubleturnering for menn. Spania ble beste nasjon og vant begge gullmedaljene.
Oseanske og polynesiske språk
Oseanske og polynesiske språk er en del av de Malayo-polynesiske språkene
De oseanske og polynesiske språkene er:
Lakselva
Lakselva, på nordsamisk Leavdnjajohka og på kvensk Lemmijoki (finsk: Lemmijoki), er ei elv i Porsanger kommune i Troms og Finnmark. Den begynner i områdene nord for Karasjok og munner ut i Porsangerfjorden like nord for kommunesenteret Lakselv. Elva er 103,1 km lang, og har et nedbørfelt på 1 539,04 km². Middelvannføringen ved munningen er 26,93 m³/s.
Anyuan (Ganzhou)
Anyuan (kinesisk: 安远县; pinyin:  Ānyuǎn Xiàn) er et fylke i provinsen Jiangxi i Folkerepublikken Kina. Det ligger i byprefekturet Ganzhou.
Fylket hadde 326,666 innbyggere i 1999.
Yudu
Yudu (kinesisk: 于都县; pinyin:  Yúdū Xiàn) er et fylke i provinsen Jiangxi i Folkerepublikken Kina. Det ligger i byprefekturet Ganzhou.
Befolkningen var på 812,669 innbyggere i 1999.
Kulturminner
Yudu var innen det kommunistiske kjerneområde i den såkalte sovjetrepublikken Jiangxi (1931–34). Det var herfra at den lange marsjen begynte. Startpunktet for Den sentrale røde armé (Den røde armés første frontarmé) for denne marsjen (Zhongyang Hongjun changzheng chufadi jiuzhi, 中央红军长征出发地旧址) er oppført på listen over Folkerepublikken Kinas kulturminner.
Samferdsel
Kinas riksvei 323 løper gjennom området. Den begynner i Ruijin provinsen Jiangxi og fører gjennom Guangdong og Guangxi og ender opp i Lincang i Yunnan, på grensen mot Burma.
Ligue 1 1993–1994
Ligue 1 1993-94 er en oversikt over toppdivisjonen i fransk fotball denne sesongen.
Ligatabell
2 poeng for seier. K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Argentina under Sommer-OL 2004
Argentina under Sommer-OL 2004. 152 sportsutøvere fra Argentina deltok i tjueto sporter under Sommer-OL 2004 i Athen. De kom på 38.-plass med to gull- og fire bronsemedaljer. Seileren Carlos Espínola var Argentinas flaggbærer under åpningsseremonien.
Engstelig (unnvikende) personlighetsforstyrrelse
Engstelig personlighetsforstyrrelse (F60.6 i ICD-10) tilhører gruppe C i personlighetsforstyrrelser som gir preg av unnvikende og engstelig i sosiale sammenkomster.
Angst og usikkerhet er mer eller mindre alltid til stede i sosiale sammenhenger, hvilket vanskeliggjør det å være sammen med andre. De forventer kritikk eller at andre skal vende ryggen til. De har lav selvfølelse, trekker seg ofte fra sosiale sammenhenger, og har få, men ofte nære venner. Selv om de lever forholdsvis isolert og kan ligne schizoide personer, er den engstelige langt mer følelsesbetont, og ønsker å ha mulighet til å fungere i sosiale situasjoner, mens den schizoide ofte har total mangel på sosialisering. Engstelig personlighetsforstyrrelse har flere overlappende symptomer med, og kan være vanskelig å skille fra sosial fobi.
Å leve i mange år med personlighetstrekkene som er assosiert med engstelig personlighetsforstyrrelser fører til mye subjektivt ubehag og betydelig senket livskvalitet. Ingen vet nøyaktig hvorfor noen utvikler engstelig personlighetsforstyrrelse, men genetisk predisposisjon og miljøpåvirkninger kan ha betydning for utvikling. Det er vanlig at de som har lidelsen har hatt angstproblematikk (spesielt sosial angst), før det etableres stabile unnvikende personlighetstrekk. Mange med engstelig personlighetsforstyrrelse er tidligere utsatt for mobbing eller annen uheldig/krenkende omgang med andre mennesker.
Symptomer
For å oppfylle kriteriene for en unnvikende personlighetsforstyrrelse skal individet, ifølge ICD-10, i tillegg til de generelle kriterier for personlighetsforstyrrelse, ha minst fire av følgende personlighetstrekk stabilt vedvarende over tid:
Andre kjennetegn
Mennesker med AvPD er opptatt av sin egen utilstrekkelighet og inngår vennskap med andre så fremst de er sikre på at de ikke vil bli avvist. Tap og avvisning er så smertefullt for disse, at de velger å være ensom framfor å risikere avvisning.
Hvis forstyrrelsen forblir ubehandlet, vil personen isolere seg selv stadig mer.
Årvåkenhet og overvåking
Overvåker miljøet rundt for å se om noen ser på, dømmer eller mentalt saumfarer dem. Sjekker om det finnes og lokaliserer utganger. Plasserer seg i nærheten sånn at de kan stikke av ubemerket og uten å skape noe oppstyr. De tror ofte andre misliker dem og snakker om dem. Kan være følsom for lukter, høye lyder, lys eller stoffer.
Trygghets- og tillitsproblemer
Individer med engstelig personlighetsforstyrrelse bygger opp en mental database over hvem de kan stole på. De legger merke til den minste lille særegenhet hos andre mennesker. De kan være dømmende og klarer ikke overse minimalistiske ”personlighetsfeil”. De sorterer mennesker ut når personen (eller situasjonen) oppleves som utrygg, ufølsom eller selvopptatt. Alternativt kan AvPD-mennesker som er i en ensomhetsfase, trekkes mot og underkaste seg ”giftige” personer. Noen AvPD-mennesker har problemer med å sette grenser overfor narsissistiske, psykopatiske og andre ”giftige” personer og er derfor svært utsatt for manipulasjon.
Noen stoler kun på nærmeste familie og har få eller ingen venner. Andre kan ha store vanskeligheter med å forholde seg til nær familie. De vet for mye og kjenner ens svakheter.
Kontrollbehov
En med AvPD har et behov for kontroll over omgivelsene sine. De med høy følsomhet og snev av tvangstanker (OCD) kan oppleve unnvikelse i følgende situasjoner:
Selvsikkerhet
En person med AvPD har som regel svært dårlig selvtillit og føler seg underlegen i enhver situasjon. Han eller hun synes ofte synd på andre personer som er tvunget til å tilbringe tid sammen med dem. I en samtale vil unnvikeren stort sett være svært stille, og vil aldri avbryte en annen som prater. Unnvikeren er oppslukt av tanken på sin egen manglende evne til å si noe fornuftig, og er overbevist om at ingen har noen interesse av hans eller hennes meninger. Sitter stille og hører på i frykt for å si noe som kan virke dumt.
I utgangspunktet er unnvikende personer svært lite selvsikre og snakker sjelden høyt eller lidenskapelig om noe. Men av og til, når de føler seg tråkket på eller når de er lidenskapelig opptatt av et tema, kan de prate høylytt. Dette kan misforstås av andre som fiendtlighet. En AvPD-person vil ofte oppleve en blanding av følelser i en sånn situasjon: irritasjon, frustrasjon, stolthet, selvrespekt, indignasjon, lettelse.
Etterpå vil den unnvikende personen sette spørsmål ved det som skjedde og tvile på seg selv, dissekere situasjonen og over-analysere i timevis. Han eller hun vil ha dårlig samvittighet over å ha uttrykt seg så uhøflig, vil føle seg enda mer utilstrekkelig og trekke seg tilbake i skallet sitt. Hvis det er mulig, vil AvPD-personen kutte kontakten med den eller de personene som var vitne til hendelsen.
Forhold
Noen personer med unnvikende personlighetsforstyrrelse er i stand til å opprettholde langtidsforhold med familie og venner. Dette skjer oftest dersom man har kjent personene over lang tid, for eksempel en barndomsvenn. En person med AvPD kan stole på familiemedlemmer som framstår som trygge og støttende. Disse forholdene kan hjelpe personen til å føle seg med i samfunnet. Avhengigheten er et stort problem for unnvikere som kun stoler på få mennesker. Dette vil føre til stor skam og intens frykt for å bli forlatt dersom disse personene forsvinner. Ikke uvanlig følger en dyp depresjon ved brudd i et av disse forholdene, men det vil sjeldent være noe som vises utad.
Overgrep, avvisning, omsorgssvikt og mobbing kan ødelegge et barns identitet. For en person med AvPD skal det svært lite til for å gjøre stor skade. Derfor vil en unnvikende person ha store problemer med å utvikle og opprettholde forhold over lang tid. Frykten for å bli sett og at noen skal bli kjent med dem er så sterk, at de vil føle seg gjennomskuet, utsatte og sårbare, og velger å isolere seg, til tross for at de har et intenst ønske om kontakt med andre mennesker.
Frykten for å bli sett (gjennomskuet)
Et særtrekk ved personlighetsforstyrrelsen, er den intense frykten for å bli sett eller gjennomskuet. Noen personer har en bestemt historie de forteller for å beskytte seg selv. Det kan være en historie om familie eller jobb som de forteller for at lytteren skal få et inntrykk av å bli kjent med dem, og på den måten forhindre andre personlige spørsmål.
Noen unnvikere kan, dersom de blir stilt et personlig spørsmål, fabrikkere et troverdig svar. De hater å lyve om seg selv og gjør det svært sjelden. Dersom de gjør det, føler de intens skam med at de har mislyktes, som at de har anstrengt seg hele livet for å gjøre alt riktig og perfekt, og så er alt kastet bort all innsatsen på et øyeblikk.
Sirkelen av unnvikelse og opprettholdelse av en "perfekt" fasade er knusende for unnvikeren, og etter en stund kan det faktisk oppstå en barriere hvor de selv ikke lenger kjenner sine egne evner, styrker og talenter. Skam vil være den mest fremtredende følelsen og kan forårsake en god del smerte.
En type forhold som kan være vellykket og fruktbart for en person med AvPD, er online-kommunikasjon. Internett sørger for en buffer mot den intense sårbarheten en unnviker vil føle i møte med andre i det virkelige liv. På nettet kan man være så anonym man selv ønsker, og dersom man føler seg gjenkjent kan man bytte identitet/kallenavn.
Forhold til kolleger utgjør en stor trussel for enkelte personer med AvPD. Selv høyt utdannede personer har problemer med å holde på en jobb dersom jobben ikke gir en viss mulighet for å være anonym. Samtidig fungerer enkelte høyt oppegående personer med AvPD veldig godt i jobb. De har en egen evne til å skille mellom jobb og privatliv.
Å føle seg tvunget til å passe inn i miljøet på jobben og bli med på det sosiale kollegiale spillet kan føles så stressende at personer med AvPD ofte slutter i jobben. Det å møte opp på arbeidsplassen hver dag representerer en trussel mot det desperate behovet for å være anonym. Det er svært vanlig at unnvikende personer takker nei til en forfremmelse i frykt for å ikke klare jobben, ikke være godt nok kvalifisert eller virke dum. Et paradoks er at disse personene som oftest er svært godt kvalifisert til jobben.
Andre situasjoner som skaper frykt for å bli gjenkjent kan være rutineaktiviteter, som for eksempel å gå tur med hunden, gå forbi huset til naboen, gå ut med søpla, gå på butikken eller fylle bensin. Det er vanlig at en unnviker handler i forskjellig butikk nesten hver gang. Han eller hun kan til og med kjøre til nabobyen bare for å være sikker på å ikke bli gjenkjent. Det er ikke uvanlig for en person med AvPD å bytte frisør 4 ganger i året.
Andre kjennetegn
Ekstremt dårlig selvtillit, tvil på seg selv og dårlig selvoppfatning fører til et stort smertefullt hull som må fylles. Noen fyller hullet med alkohol, piller eller narkotika. De fleste med AvPD utvikler bivirkninger/sidediagnoser. De kommer sjelden i barndommen, men utvikles etter hvert:
Tvangsmessige handlinger:
Millons undertyper
Psykolog Theodore Million beskriver at de flest med engstelig personlighetsforstyrrelse har blandede symptomer. Han har identifisert fire undertyper av engstelig personlighetsforstyrrelse:
Andre
I 1993, foreslo Lynn E. Alden og Martha J. Capreol to andre undertyper av de med engstelig personlighetsforstyrrelse:
Behandling
Psykoterapi er den foretrukne behandlingen. Forskjellige psykoterapeutiske tilnærminger som for eksempel psykodynamisk terapi eller kognitiv terapi kan benyttes for denne tilstanden. Ofte er gruppeterapi nyttig, da pasienten får dempet prestasjonsangsten som dukker opp når det er andre til stede. Fokus i terapien er pasientens manglende selvfølelse og angsten for å være i sentrum. Pasienten vil ofte selv søke terapi, i motsetning til andre personlighetsforstyrrelser.
Trening kan foregå i å trene sosiale ferdigheter, kognitiv terapi og eksponeringsbehandling for å øke gradvis sosial kontakt. Det sentrale i behandlingen er å holde på individets tillit, siden de med personlighetsforstyrrelser kan begynne å unngå behandling dersom de får mistillit til terapeuten. Formålet med individuell terapi gruppeterapi er at de med engstelig personlighetsforstyrrelse skal utfordres på egne negative oppfatninger om seg selv. Forbedring av symptomene er mulig ved hjelp av behandling og individuell innsats.
Historie
Engstelig personlighetsforstyrrelse er funnet beskrivelser av helt tilbake til begynnelsen av 1900-tallet, selv om den ikke var utbredt den gang. Psykiateren Eugen Bleuler beskrev personer som visste tegn på engstelig personlighetsforstyrrelse i hans arbeid i 1911: Dementia Praecox: Or the Group of Schizophrenias. Engstelig og schizoid ble referert til synonymt helt til Kretschmer (1921), når det første komplette skillet mellom disse to kom.
Epidemiologi
Tall fra den nasjonale epidemiologiske undersøkelsen om alkohol og lignende forhold indikerer at prevelansen på å få engstelig personlighetsforstyrrelse er på 2,36% i den amerikanske befolkningen. Forekomsten er den samme hos menn og kvinner. I en annen studie er lidelsen sett hos 14,7% av alle psykiatriske polikliniske pasienter.
Cheilacanthus
Cheilacanthus er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
En stor (ca. 60 millimeter), avlang, rødbrun trebukk. Antennene er kamformede og litt over halvparten så lange som kroppen. Pronotum er avrundet firkantet med en kraftig tann litt foran midten av hver sidekant, betydelig smalere enn de lange, jevnbrede dekkvingene.
Utbredelse
Arten er utbredt i Sentral-Afrika, vest til Kamerun og sør til Angola.
Systematisk inndeling
Slektslisten følger.
Isak Anderssen
Isak Anderssen (født 26. mars 1973 på Gjøvik) er en norsk komponist og musiker. Han har sin utdannelse fra Norges musikkhøgskole (1992–1997), hvor han studerte musikkpedagogikk, cello og komposisjon. Anderssen komponerer musikk til scene- og konsertproduksjoner, og lager også konserter og komposisjonsverksteder for barn og ungdom, ofte i samarbeid med Jon Halvor Bjørnseth fra Drivhuset – stiftelsen for musikalsk verkstedsarbeid. Han er også fast komponist og utøver i scenekunstkompaniet ITS som han driver sammen med Tiril Pharo og Sigrid Edvardsson.
Fellesnevneren for hans utøvende og skapende virksomhet kan sies å være møtet mellom musikkens rene, abstrakte og strukturerte vesen og musikkens evne til å spille på referanser, det konseptuelle og det sentimentale. Han lar seg ofte inspirere av et tilsynelatende enkelt materiale som innehar en kime til mer komplekse bearbeidinger. Anderssen arbeider hovedsakelig med ulike former for elektronisk musikk og utforsker kompositoriske problemstillinger gjennom både gammel og ny teknologi.
Ved siden av en rekke plateutgivelser, opptredener og framføringer i inn- og utland, har han turnert mye med egne produksjoner i regi av Den Kulturelle Skolesekken.
Anderssen har mottatt en rekke stipender, i 2007 blant annet Statens Kunstnerstipend, ettårig arbeidsstipend for yngre kunstnere. Han er medlem av Norsk Komponistforening, Nopa og MFO.
Chad Billins
Chad Billins (født 26. mai 1989) er en amerikansk ishockeyspiller.
Han representerte USA under Vinter-OL 2018 i Pyeongchang, hvor han ble utslått i kvartfinalen med det amerikanske landslaget.
Nina Tikkinen
Nina Tikkinen (født 6. februar 1987 i Salo) er en finsk kvinnelig ishockeyspiller som deltok i de olympiske vinterleker 2010 i Vancouver.
Tikkinen vant en olympisk bronsemedalje i ishockey under vinter-OL 2010 i Vancouver. Hun var med på Finlands kvinnelandslag i ishockey som kom på tredjeplass etter å ha beseiret Sverige med 3-2 i bronsefinalen.
Aud Dalseg
Aud Dalseg (født 5. desember 1938 i Oslo) er en norsk interiørarkitekt og utstillingsarkitekt.
Hun er utdannet fra SHKS 1962 og har laget brukskunst- og designutstillinger både hjemme og i utlandet siden 1968. Hun har for det meste arbeidet som utstillingsarkitekt, bl.a. i 1968–75, ved Forsvarsmuseet 1980–81, Landsforbundet Norsk Brukskunst 1981–92 og i Norsk Form fra 1993 til hun ble pensjonist i 2005. I mange år hadde hun ansvaret for brukskunstutstillingene ved Galleri Vognremissen i Basarhallene i Oslo, for Landsforbundets sommerutstillinger på Maihaugen og for flere vandreutstillinger med norsk design i utlandet. Dalseg har mottatt Jacobprisen, Statens kunstnerstipend og Oslo Bys kulturstipend. Hun er æresmedlem i Norske Brukskunstnere og i Norske interiørarkitekters og møbeldesigneres landsforening
Hun har skrevet artikler i Bonytt og Forbrukerrapporten, og utgitt boken Interiør (1979) sammen med Rannveig Getz og Gunvor Øverland Bergan.
Ikke-trinitarisk pinsebevegelse
Den ikke-trinitariske pinsebevegelsen betegner selvstendige kristne trossamfunn og menigheter som deler hovedsakelig de fleste av synspunktene til den trinitariske pinsebevegelsen. I likhet med denne tror ikke-trinitariske pinsevenner på dåp i Den hellige ånd, troendes dåp med full neddykkelse (det baptistiske dåpssyn) og tilhører den karismatiske bevegelsen. Den skiller seg imidlertid ut radikalt fra all annen protestantisk kristendom med sitt syn på treenigheten og dåp i Jesu navn. På verdensbasis finner vi United Pentecostal Church International som er et av de største samfunnene innen denne bevegelsen. I Norge finner vi også Nardus som er et ikke-trinitarisk pinsesamfunn.
Historie
Den ikke-trinitariske pinsebevegelsen følger omtrent samme historie som pinsebevegelsen for øvrig, og har sine røtter tilbake til vekkelsen i Azusa Street som regnes som pinsebevegelsen spede begynnelse.
Lære og særtrekk
Dette synet gjenspeiles i dåpsformularet; der nesten alle andre kristne samfunn døper i Faderen, Sønnen og Den hellige ånds navn, døper ikke-trinitarerne i Jesu navn. En dåp i treenighetsformularet anses som ugyldig. I motsetning til den trinitariske pinsebevegelsen tror ikke-trinitarerne også at det er frelse i dåpen, og dette begrunnes med Jesu samtale med Nikodemus i Johannes Evangelium der Jesus sier "Uten at en blir født av vann og Ånd, kan han ikke komme inn i Guds rike" (Johannes 3,5).
Pseudotrechisibus
Pseudocnides er en slekt av biller i delgruppen (underfamilien) skyggeløpere (Trechinae) i familiegruppen løpebiller.
Utseende
En liten (3,5-4 millimeter), nokså bred løpebille. Dekkvingene er ovale. Hodet er rundet med nokså små fasettøyne.
Borger.dk
Borger.dk er en felles offentlig internettportal som er utviklet og drevet av KL og Ministeriet for Forskning, Innovation og Videregående Uddannelser.
Den 20. oktober 2008 gikk borger.dk på luften i en ny versjon med mange flere muligheter for digital selvbetjening for borgerne. Nytt var det også at det var kommet den personlige delen Min side. Der kan borgere over 15 år logge seg inn med digital signatur og finne et vell av opplysninger om skatt, bolig, familierelasjoner og mye annet.
U19-VM i innebandy for menn 2001
U19-VM i innebandy for menn 2001 ble arrangert i Tyskland i 2001.
Bothynus cylindricus
Bothynus cylindricus er en bille som hører til familien skarabider (Scarabaeidae).
Levevis
Svært lite er kjent om biologien til denne slekten, og larvene er ukjente. Generelt for Pentodontini lever larvene under bakken, i jorda eller nedgravd i sand. Mens de fleste andre hornbiller er skogsinsekter forekommer Pentodontini ofte i relativt tørre områder. Noen av artene kan gjøre en del skade i jordbruket ved at larvene spiser røtter.
Utbredelse
Arten er kjent fra Brasil og Argentina.
Einarsneset plante- og dyrefredningsområde
Einarsneset plante- og dyrefredningsområde er et biotopvern i Farsund kommune, Vest-Agder. Området ble fredet i 1987, sammen med det tilgrensende verneområdet Einarsneset plantefredningsområde (0,59 km²).
Området har vært en del av ramsarområdet Lista våtmarksystem siden 1996.
«Gribshunden»
«Gribshunden», også kjent som «Gribshund» eller «Griffen» fra krøniker, var et stort orlogsskip i den danske kongelige flåten fra 1486 til 1495.
Den danske orlogsflåten som en permanent flåteorganisasjon til tjeneste for den danske kongemakten, ble grunnlagt av kong Hans i 1509, men med en forhistorie tilbake til 1480-årene. Hans som overtok tronen som konge av Kalmarunionen i 1483, gjorde krav på den svenske delen av unionen. Han hadde allerede forstått viktigheten av en orlogsflåte som et maktinstrument for opprettelse av unionen, og som pressmiddel mot den svenske opposisjonen. Noen av de første flåtelister i Danmarks historie var oppstått av denne situasjonen fra 1483 til 1497, og den første var fra året 1487.
«Griffen»
Flåtelisten fra 1487 som også var et regnskap over skipene under ekspedisjonen til Gotland, oppga skipsnavn på tolv skip hvorav den neste største var «Griffen» med en besetning på 30 «skipsmenn» som mottok lønn for deres tjeneste. To av disse var skipsførere eller skippere. Dessuten utgjorde den kongelige flåten en del av den samlede krigsflåten på 29 til 40 fartøyer i ekspedisjonen til Gotland.
Med i regnskapet er tilleggsopplysninger bevart om en reparasjon på «Griffen» i Garbehavnen på Gotland; 2 mark var utbetalt for arbeidet. Skroget skal ha fått lekkasjeskader.
«Griffen» som også var identifisert som «Gribshund» eller «Gribshunden», var stundom brukt som flaggskip med kongen ombord, og et brev datert 16. mai 1486 forteller om beskyttelse av innbyggerne i den norske provinsen Jemtland, var signert: «In navi nostra Griffone». Navnet på dette skipet indikerte at det kan ha vært bygget på foranledning av kong Hans.
I 1491 foretok kong Hans en reise til Norge ombord på «Griffen», hvilket ses av et brev av juni 1491 fra København: «på vort skib Griffen i Øresund». Skipperen ombord på dette skipet var formodentlig Axel Lagesen.
Forliset
Kongen kom med en eskadre i året 1495 til Blekingekysten underveis til et møte med det svenske riksrådet i Kalmar. Utenfor Ronneby brøt en brann ut på «Griffen», som straks etterpå ble evakuert. Flere omkom da skipet sank. To samtidige skildringer er blitt bevart, en av Tyge Krabbe og en av Arlid Huitfeldt.
Disse to beretninger om forliset forklarte hvor skipet gikk tapt, den lokale fjorden utenfor Ronneby som het Ekösund.
Sturekrøniken og den lübske krøniken av Reimar Koch mente «Griffen» hadde forulykket i Kalmarsund, men beretninger av Krabbe og Huitfeldt, bekreftet av Danzigerkrøniken, vil at skipet hadde sunket i Ekösund utenfor Ronneby. Opplysningen om 150 mann ombord kan være om disse som hadde omkommet. Huitfeldt og Sturekrøniken hevdet at skipet var en karavell, dermed et kravellbygd storskip. Men begge kilder var bearbeidet i senere tid, og var dermed ikke helt pålitelige.
Vraket ved Stora Ekön
Den lokale dykkerklubben «Doppingarna» oppdaget vraket av et fartøy nord for Stora Ekön i Ronneby skjærgård i 1990-årene, og vinteren 2000–2001 ble Kalmar läns museum kontaktet av Jonas Thörngren fra klubben. Thörngren har lagt fram fotografiske bevis på funnet av merkelige gjenstander som minner om uthulte stokker, som etter hvert viste seg å være lavetter for bakladeskyts fra senmiddelalderen og renessansen (1450 til 1550). Et slik bakladeskyts i smijern kalles også «kammerskyts» med kamre i bakstykket.
De første marinarkeologiske undersøkelsene ble gjennomført høsten 2001, deretter begynte flere års arbeid på funnstedet Ekösund ved innløpet til Ronnebyfjärden. Skipsvraket lå på ti meter dybde med slagside på styrbord. De første undersøkelsene avdekket deler av babordsiden og akterstavnen, og elleve affutasjer etter kanonene var funnet sammen med et ankerklyss i stor størrelse.
Spantene ble ikke godt nok undersøkt i første omgang, men funn av spor etter klinkbygging tyder på at storskipet kan være klinkbygd. Senere i 2006 ble det gravd ut en sjakt i akterskipet, og det ble oppdaget at underdelen av skroget er kravellbygd, mens overdelen er klinkbygd. En hypotese om denne merkelige oppdagelsen, antyder at underdelen var påbygget som «klavert» med ekstra bordlegning i kravell.
Bare en del av babordsiden med synlige spanter samt akterstevnen var synlig, opptil 20 meter i lengde. Basert på observasjon av spantene, konkluderte man med at skipet var opptil 10 meter bredt, og dermed kan være opptil 30 meter langt.
I august 2015 ble skipets gallionsfigur i form av at sjøuhyre hevet fra havbunnen.
Hasle stasjon
Hasle stasjon er en t-banestasjon på Grorudbanen beliggende på Hasle i bydel Grünerløkka like sør for Økernveien. Stasjonen er den første stasjonen på Grorudbanen som kun tilhører linje 5. Stasjonen ligger over bakken, ved munningen av tunnelen til banen fra Carl Berners. Mot Økern går banen over bakken før den går i tunnel til Økern stasjon.
Stasjonen ble oppgradert og modernisert i 2009 til metrostandard. Den ble åpnet 17. august 2009.
III korps
III korps har flere betydninger:
Fylkesvei 2478
Fylkesvei 2478 går mellom Mønin og Vesterbø i Nord-Aurdal kommune.
Frem til 2019 hadde veien betegnelsen fylkesvei 262 (Oppland).
Verdensmesterskapet i boksing
VM i boksing er det gjeveste konkurransen utenom OL for amatørboksere og er organisert av det internasjonale bokseforbundet AIBA. Konkurransen blir avholdt hvert andre år. Den første utgaven av turneringen fant sted i Havanna på Cuba, fra den 17. til 30. august 1974. Antallet vektklasser ble foran verdensmesterskapet i 2003 redusert fra tolv til elleve, og vektklassen super weltervekt fjernet. Kvinnenes mesterskap ble først i 2001 i Scranton i USA.¨
Noah Welch
Noah Welch (født 26. august 1982) er en amerikansk ishockeyspiller.
Han representerte USA under Vinter-OL 2018 i Pyeongchang, hvor han ble utslått i kvartfinalen med det amerikanske landslaget.
Hairatan
Hairatan er en by som ligger på bredden av elven Amu-Darja i det nordlige Afghanistan. Byen fungerer som en grenseovergang mellom Afghanistan og Termez i Usbekistan. Den ligger 300 moh. En godsterminal i Hairatan er endestasjonen til en av de to jernbanelinjene i Afghanistan - en 10 km lang forbindelse til Termez. Jernbaneforbindelsen blir nå utvidet 75 km til Mazar-e Sharif.
Tidlig på 1990-tallet ble general Abdul Momens 70. divisjon plassert her. Momen hadde en svak tilkytning til Abdul Rashid Dostums Afghanistans nasjonale islamske bevegelse. Etter Momens død i et RPG-angrep den 5. januar 1994 delte 70. divisjon seg og Dostams lojale generaloberst Helaluddin tok kommandoen.
DS «Jotunheim» (1890)
DS «Jotunheim» var i perioden 1892-1955 en kystruteskip i rute Bergen-Ålesund.
Rivulinae
Rivulinae er en gruppe av sommerfugler som hører til gruppen praktfly (Erebidae). Det finnes bare én art i Norge, gult nebbfly (Rivula sericealis), som er funnet langs kysten vestover til Rogaland. Dette er et lite (vingespenn 20 – 23 mm), brungult, slankt nattfly med en mørk flekk midt i framvingene. Larven lever på forskjellige gress.
Amercoeur kraftverk
Amercoeur gasskraftverk (Electrabel Centrale Amercoeur / Stoem- en gasturbine (STEG)) er et varmekraftverk i det sørlig-sentrale Belgia. Det har en installert produksjonskapasitet på 420 MW fordelt på tre like store blokker. Anlegget ble ferdig med to blokker (2 x 140 MW) i 1968, og senere utvidet med en siste 140 MW-blokk med gassfyring.
Brenselstypene er naturgass, bitumenøst (stein-)kull, og tungolje. Gassblokken har kogenerasjon («STEG»). Operatør er energiselskapet Electrabel.
Mexico under Paralympiske sommerleker 2008
Mexico sender en delegasjon på 67 idrettsutøvere til Paralympiske sommerleker 2008 i Beijing.
Vigra skole
Vigra skole er en barneskole på Roald i Vigra. Skolen har 183 elever (2009) og 34 ansatte (2009).
Skolen er opprinnelig fra 1957, og fikk nye bygg i 1964 og 1991.
Portugals Grand Prix
På grunn av koronaviruspandemien ble løpet igjen en del av kalenderen i 2020 og 2021, denne gangen på Autódromo Internacional do Algarve.
NM i friidrett 2010
Norgesmesterskapet i friidrett 2010 er en felles betegnelse på flere arrangementer som i løpet av kalenderåret 2010 kåret norgesmestere i friidrettsøvelsene.
Hovedmesterskapet ble arrangert på Sandnes idrettspark i Sandnes i perioden 20. til 22. august. Arrangør var Sandnes IL.
Følgende seniormesterskap ble arrangert utenfor hovedmesterskapet:
3000 meter kappgang
Det var kun to deltakere.
Sleggekast
I kvalifiseringsrunden kastet Trude Raad lengst, med 57,86, foran Mona Christine Holm (56,81) og Katja Vangsnes (51,85). 12 utøvere gikk til finalen.
100 meter
Christian Settemsli Mogstad, Peter Rasmussen Osazuwa og Tormod Hjortnæs Larsen vant hvert sitt kvalifiseringsheat, men Philip Bjørnå Berntsen trakk det lengste strået i finalen.
200 meter
Jaysuma Ndure og Christian Mogstad vant hver sine semifinale.
1500 meter
Etter to semifinaler, som ble vunnet av hhv. Henrik Ingebrigtsen og Hans Kristian Fløystad, gikk 12 utøvere til finalen. Henrik Ingebrigtsen, som vant sølv på samme distanse året før dro i land seieren i finalen.
5000 meter
27 deltakere stilte til start, hvorav 23 kom i mål.
Høydehopp
Jørgen Landsem slo Frederik Jahr fordi han greide 1,95 på færre forsøk.